სიძუოკის უნივერსიტეტი

სიძუოკის უნივერსიტეტი ― ეროვნული უნივერსიტეტი სიძუოკის პრეფექტურაში, იაპონიაში.

სიძუოკის უნივერსიტეტი ცნობილია ინჟინერიისა და შემოქმედებითი ინოვაციების სფეროში და შემდგომი თაობის ტექნოლოგიების გამოგონებებით. უნივერსიტეტის ერთ-ერთი ცნობილი კურსდამთავრებულია კენძირო ტაკაიანაგი, იაპონური ტელევიზიის მამა. საოიჩირო ჰონდა, გლობალური კორპორაციის, -ს დამფუძნებელი, ჰამამაცუს ტექნოლოგიის კოლეჯში სწავლობდა (ამჟამად სიძუოკის უნივერსიტეტის ინჟინერიის სკოლა). ჰეიჰაჩირო ჰორიუჩი, -ის დამფუძნებელი, სიძუოკის უნივერსიტეტის ელექტრონიკის ინსტიტუტში სწავლობდა. სიძუოკის უნივერსიტეტს თანამშრომლობის შეთანხმებები აქვს დადებული არაერთ კორპორაციასთან, მათ შორის ., -სთან.

სიძუოკის უნივერსიტეტის ბევრი კურსდამთავრებული სხვადასხვა სფეროს მოწინავე ლიდერია. ნაკასონე იასუჰირო, იაპონიის პრემიერ-მინისტრი, სიძუოკის უმაღლეს სკოლაში სწავლობდა, რომელიც დღეს უნივერსიტეტის ნაწილია. გაიუ უესუგს, ჩრდილოეთ ამერიკის -ის თავმჯდომარეს, სიძუოკის უნივერსიტეტის ინჟინერიის მაგისტრის ხარისხი აქვს. -ის თავმჯდომარე, ოსამუ სუზუკი, სიძუოკის უნივერსიტეტის საპატიო დოქტორია.

უნივერსიტეტში ფუნქციონირებს გარემოს ლიდერთა პროგრამა, რომელიც აზიისა და აფრიკის რეგიონებში გარემოსდაცვითი პრობლემების გადაჭრაზეა ფოკუსირებული.. მეცნიერების, ბიზნესისა და საზოგადოების მომავალი ლიდერების გასაწვრთნელადაა დაარსებული.

სიძუოკის უნივერსიტეტს ძალიან მაღალი კვლევითი ინტენსიურობა აქვს და იაპონიის, აზიისა და მრავალ რეიტინგში, მათ შორის , -ში, მსოფლიოს მოწინავე უნივერსიტეტებს შორისაა. -ის ანგარიშის მიხედვით, სიძუოკის უნივერსიტეტი გავლენიანი ინსტიტუტია მასალათმცოდნეობაში.

უნივერსიტეტი ექვს ფაკულტეტს მოიცავს: ჰუმანიტარულ და სოციალურ მეცნიერებათა, განათლების, ინფორმატიკის, მეცნიერების, ინჟინერიისა და სოფლის მეურნეობის. უნივერსიტეტს ორი მთავარი კამპუსი აქვს ქალაქ სიძუოკასა და ჰამამაცუში (ინჟინერიისა და ინფორმატიკის ფაკულტეტები). ეროვნულ უნივერსიტეტებს იაპონიაში, რომელთა შორის სიძუოკის უნივერსიტეტიცაა, კერძო და საჯარო უნივერსიტეტებზე მმეტი აღიარება აქვთ და მათ უფრო მეტი სტუდენტი ირჩევს.

ისტორია
სიძუოკის უნივერსიტეტი 1949 წლის 31 მაისს დაარსდა რამდენიმე ადგილობრივი საგანმანათლებლო ინსტიტუტის: სიძუოკის უმაღლესი სკოლა, სიძუოკის მასწავლებელთა საწვრთნელი და ინსტიტუტები, ახალგაზრდა მასწავლებელთა საწვრთნელი ინსტიტუტი და ჰამამაცუს ტექნოლოგიის უნივერსიტეტი, შერწყმის შედეგად. თავდაპირველად უნივერსიტეტში მხოლოდ განათლებისა და ინჟინერიის ფაკულტეტები არსებობდა.

1951 წელს სიძუოკის პრეფექტურის სასოფლო-სამეურნეო კოლეჯი უნივერსიტეტს შეუერთდა და სოფლის მეურნეობის ფაკულტეტი შეიქმნა. 1965 წელს სტრუქტურული ცვლილებების შემდეგ რამდენიმე მცირე სკოლის გაერთიანების შედეგად მეცნიერებისა და ჰუმანიტარულ მეცნიერებათა ფაკულტეტები ჩამოყალიბდა. 1995 წელს უნივერსიტეტს ინფორმატიკის ფაკულტეტი დაემატა.

2006 წელს უნივერსიტეტმა შიდა სტრუქტურის შესახებ კიდევ ერთი კვლევა ჩაატარა, რის შემდეგაც დიდი ცვლილებები გაატარა ჰუმანიტარული და განათლების ფაკულტეტების რეორგანიზაციისთვის.

ფაკულტეტები
სიძუოკის უნივერსიტეტში 6 ფაკულტეტი ფუნქციონირებს. ჰუმანიტარულ და სოციალურ მეცნიერებათა ფაკულტეტი 4 განყოფილებად იყოფა: სოციალური და ჰუმანური კვლევების დეპარტამენტი (ანთროპოლოგია, სოციოლოგია, ფსიქოლოგია, კულტურის ანთროპოლოგია და ისტორია), ენისა და ლიტერატურის დეპარტამენტი (იაპონური და აზიური ენები და ლიტერატურა, ევროპული და ამერიკული ენები და ლიტერატურა, შედარებითი ლინგვისტიკა და კულტურა), სამართლის დეპარტამენტი (საერთაშორისო სამართალი, ბიზნეს სამართალი, იურიდიული მეცნიერება, პოლიტიკა).

განათლების გაკულტეტი მასწავლებელთა საწვრთნელ, სიცოცხლის მანძილზე განათლების, მეცნიერებისა და ტექნოლოგიის ინტეგრირებულ განათლების და ხელოვნების ადა კულტურის კურსებს მოიცავს. ინფორმატიკის ფაკულტეტი 3 დეპარტამენტისგან შედგება: კომპიუტერული მეცნიერება, ქცევითი ინფრომატიკა და ინფორმაციული ხელოვნება.

სიძუოკის უნივერსიტეტის მეცნიერებათა ფაკულტეტის დეპარტამენტებია: მათემატიკის, ფიზიკის, ქიმიის, გეომეცნიერებათა და ბიოლოგიური მეცნიერების. ინჟინერიის ფაკულტეტი მექანიკური ინჟინერიის, ელექტრონული და ელექტროინჟინერიის, ელექტრონიკისა და მასალათმცოდნეობის, გამოყენებითი ქიმიისა და ბიოქიმიური ინჟინერიის, მათემატიკური და სისტემების ინჟინერიის, ბიზნესის განვითარების მენეჯმენტის დეპარტამენტებს და შემოქმედებით ინჟინერთა ცენტრს. სოფლის მეურნეობის ფაკულტეტი ბიოლოგიური და გარემოს მეცნიერებათა, გარემოსა და ტყის რესურსების მეცნიერების და გამოყენებითი ბიოქიმიის დეპარტამენტებს აერთიანებს.

სკოლები
სიძუოკის უნივერსიტეტის სამაგისტრო-სადოქტორო სკოლებია: ჰუმანიტარულ და სოციალურ მეცნიერებათა, განათლების, ინფორმატიკის, მეცნიერების, ინჟინერიის, სოფლის მეურნეობის (სადოქტორო კურსი გიფუს უნივერსიტეტთან ერთად), სამართლის, მეცნიერებისა და ტექნოლოგიის სკოლები. ეს უკანასკნელი იყოფა 5 დეპარტამენტად: ნანოტექნოლოგიების, ოპტოელექტრონიკისა და ნანოსტრუქტურის მეცნიერების, საინფორმაციო მეცნიერებისა და ტექნოლოგიის, გარემოსა და ენერგოსისტემის, ბიომეცნიერების დეპარტამენტები.

კამპუსი
უნივერსიტეტს ორი კამპუსი აქვს: სიძუოკის კამპუსი სიძუოკაში მდებარეობს და ქალაქსა და სურუგას ყურეს გადაჰყურებს. ჰამამაცუს კამპუსი ქალაქ ჰამამაცუში, სამრეწველო ტექნოლოგიის მთავარ ცენტრში მდებარეობს.